
SUPAPRASTINTŲ STATYBOS PROJEKTŲ PARENGIMO IR  STATINIŲ PROJEKTŲ VYKDYMO PRIEŽIŪROS PASLAUGŲ  PIRKIMO
PRELIMINARIOJI SUTARTIS

2026 m._____________d.  Nr._________
Kaunas
Perkančioji organizacija – Kauno būsto modernizavimo agentūra (toliau – Pirkėjas), atstovaujama ..................., veikiančio (-ios) pagal...................................  ir konkurso laimėtojai: 
pirmasis tiekėjas – ............................................................................, atstovaujama (-as) ...................................................., veikiančio (-ios) pagal .......................................,
antrasis tiekėjas – .............................................................................., atstovaujama (-as) ...................................................., veikiančio (-ios) pagal .......................................,
trečiasis tiekėjas – ............................................................................., atstovaujama (-as) ...................................................., veikiančio (-ios) pagal .......................................,
ketvirtasis tiekėjas – ............................................................................., atstovaujama (-as) ...................................................., veikiančio (-ios) pagal .......................................,
(toliau kartu vadinami Tiekėjais, o atskirai – Tiekėjas), vadovaudamiesi Kauno miesto savivaldybės administracijos Viešojo pirkimo komisijos 202.. m. .................................... d. posėdžio protokolu Nr. ......................(toliau -Protokolas), sudarė šią preliminariąją sutartį (toliau – Preliminarioji sutartis).

I SKYRIUS 
PAGRINDINĖS SĄVOKOS

Preliminariojoje sutartyje, išskyrus atvejus, kai Preliminariojoje sutartyje aiškiai nurodyta arba iš konteksto aišku kas kita, vartojamos ir didžiąja raide rašomos šiame punkte apibrėžtos sąvokos:
[bookmark: _Hlk231235275]1.1. Atnaujintas tiekėjų varžymasis – Pagrindinės sutarties sudarymo procedūra, kurios metu Preliminariąją sutartį sudarę Tiekėjai atnaujina savo Pasiūlymus pagal Pirkėjo  Centrinės viešųjų pirkimų informacinės sistemos (toliau – CVP IS) priemonėmis išsiųstą Kvietimą dalyvauti Atnaujintame tiekėjų varžymesi, kuriame nurodomas konkretus Paslaugų poreikis, ir Tiekėjai varžosi sudaryti Pagrindinę sutartį, pateikdami ne didesnę kainą nei Preliminariojoje sutartyje numatytas įkainis atitinkamų Paslaugų teikimui. Dėl socialinio kriterijaus - sutartį faktiškai vykdysiančių įdarbintų asmenų darbo užmokesčio mėnesio medianos - varžomasi nebus, bus perkeliama reikšmė (balai), kuri buvo skirta atitinkamam Tiekėjui Konkurso metu ir kuri nurodyta Protokole (3 priedas).  Atnaujintą tiekėjų varžymąsi pagal Preliminariojoje sutartyje nustatytą tvarką vykdo Pirkėjo komisija / Pirkėjo paskirtas asmuo (pirkimo organizatorius). Atnaujintas tiekėjų varžymasis gali būti vykdomas ir tuo atveju, jei Preliminarioji sutartis sudaryta su vienu tiekėju.  
                1.2. Konkursas – Kauno miesto savivaldybės administracijos 202.. m. ...........d. paskelbtas supaprastintų statybos projektų parengimo ir  statinių projektų vykdymo priežiūros paslaugų  pirkimo viešojo pirkimo atviras konkursas (pirkimo ID ______).
1.3. Konkurso sąlygos – Kauno miesto savivaldybės administracijos 202.. m. ........................ .. d. paskelbto Supaprastintų statybos projektų parengimo ir  statinių projektų vykdymo priežiūros paslaugų  pirkimo viešojo pirkimo atviro konkurso (pirkimo ID ...................., nuoroda į paskelbtus pirkimo dokumentus ................................) bendrosios ir specialiosios sąlygos. 
1.4. Kvietimas į Atnaujintą tiekėjų varžymąsi (toliau – Kvietimas) – Pirkėjo CVP IS priemonėmis Tiekėjams pateiktas prašymas dalyvauti Atnaujintame tiekėjų varžymesi ir pateikti atnaujintą Pasiūlymą dėl konkrečios Pagrindinės sutarties sudarymo pagal Preliminariojoje sutartyje ir Kvietime nurodytus reikalavimus (Kvietimo forma pateikiama 5 priede).
[bookmark: _Hlk232060582]1.5. Mediana – Vadovaujantis Informacijos apie darbuotojų, vykdančių viešojo pirkimo ar pirkimo sutartis, darbo užmokesčio mėnesio medianą teikimo tvarkos aprašu, patvirtintu Lietuvos Respublikos Vyriausybės 2019 m. lapkričio 6 d. nutarimu Nr. 1104 „Dėl Informacijos apie darbuotojų, vykdančių viešojo pirkimo ar pirkimo sutartis, darbo užmokesčio mėnesio medianą teikimo tvarkos aprašo patvirtinimo“ Nurodytiems darbuotojams mokamo darbo užmokesčio mėnesio mediana skaičiuojama neatsižvelgiant  į  faktiškai Nurodyto darbuotojo dirbtą laikotarpį atitinkamą mėnesį. Nurodytiems darbuotojams mokamu darbo užmokesčiu laikomos jų draudžiamosios pajamos, gautos iš jų draudėjo. Nurodytiems darbuotojams Pagrindinės sutarties vykdymo metu mokama mėnesio darbo užmokesčio mediana turi būti ne mažesnė nei nurodyta Tiekėjo Pasiūlyme (Preliminariosios sutarties 3 priedo 2 punkte) ir Protokole, jei Tiekėjui už socialinį (kokybinį) kriterijų buvo paskirta daugiau kaip 0 balų.
1.6. Neatnaujintas tiekėjų varžymasis – Pagrindinės sutarties sudarymas Preliminariosios sutarties pagrindu ir joje nustatytomis sąlygomis (nekeičiant Preliminariosios sutarties Paslaugų įkainių, t.y., Pagrindinės sutarties kaina atitinka Preliminariojoje sutartyje, atitinkamų Paslaugų teikimui, numatytą įkainį) bei tvarka nevykdant Atnaujinto tiekėjų varžymosi, o kviečiant Pagrindinę sutartį sudaryti Preliminariąją sutartį sudariusį Tiekėją. Neatnaujintas tiekėjų varžymasis galimas tik jei Preliminarioji sutartis sudaryta su vienu Tiekėju. Net ir esant galimybei vykdyti Neatnaujintą tiekėjų varžymąsi Pirkėjas gali nuspręsti vykdyti Atnaujintą tiekėjų varžymąsi.
1.7. Nepriimtinas pasiūlymas – pasiūlymas, atitinkantis vieną ar kelis šių požymių:
        1.7.1. pasiūlymas neatitinka Kvietime ir Preliminariojoje sutartyje nustatytų reikalavimų, įskaitant reikalavimus dėl Tiekėjo pašalinimo pagrindų, kvalifikacijos, Tarybos reglamente (ES) 2022/576 nustatytų sąlygų nebuvimo; 
1.7.2. jame pasiūlyta kaina viršija atitinkamą tai Paslaugai taikomą įkainį nurodytą Preliminariosios sutarties 3 priede (Tiekėjo Konkurso pasiūlyme);
1.7.3. pasiūlymas gautas pavėluotai; 
1.7.4. dėl pasiūlymo Pirkėjas turi įrodymų apie neleistino susitarimo ar korupcijos atvejus.
1.8. Nurodyti darbuotojai – Pirkėjo nurodytas užduotis faktiškai atliksiantys Tiekėjo įdarbinti darbuotojai, įskaitant ir subtiekėjų įdarbintus darbuotojus, tai yra projektavimo ir statinio projekto vykdymo priežiūros paslaugas teiksiantys įdarbinti darbuotojai (administracijos darbuotojai, vadovai, tiesiogiai neteiksiantys perkamų paslaugų negali būti nurodomi), kurių sąrašas turi būti pateikiamas Pirkėjui ne vėliau kaip per 3 (tris) darbo dienas nuo Pagrindinės sutarties įsigaliojimo, kaip reikalaujama Preliminariosios sutarties 44.2 papunktyje, tuo atveju, jei Tiekėjui už socialinį (kokybinį) kriterijų buvo paskirta daugiau kaip 0 balų. Sąraše turi būti nurodyta nurodytiems darbuotojams siūlomo mokėti darbo užmokesčio mėnesio mediana, kuri buvo nurodyta Konkurso, kurio pagrindu buvo sudaryta Preliminarioji sutartis, Tiekėjo Pasiūlyme ir Protokole (Preliminariosios sutarties 3 priedas) ir kuri negali būti keičiama.
1.9. Netinkamas pasiūlymas – Pasiūlymas, kuris neatitinka pirkimo dalyko ir be esminių pakeitimų negalėtų patenkinti Kvietime ir Preliminariojoje sutartyje nustatytų pirkimo dalykui keliamų poreikių ir reikalavimų. 
 1.10. Pagrindinė sutartis – Preliminariosios sutarties pagrindu ir joje nustatyta tvarka tarp Pirkėjo ir vieno iš Tiekėjų (arba vienintelio Tiekėjo, jei Preliminarioji sutartis sudaryta su 1 tiekėju) sudaroma Paslaugų pirkimo – pardavimo sutartis dėl Paslaugų teikimo. Pagrindinė sutartis Preliminariosios sutarties pagrindu gali būti sudaryta ne vėliau kaip iki Preliminariosios sutarties galiojimo termino pabaigos, tačiau pati Pagrindinė sutartis gali galioti ir ilgiau. Pagrindinės sutarties projektas pateikiamas 1 priede.
1.11. Pasiūlymas – vadovaujantis Konkurso sąlygomis kiekvieno iš Tiekėjų parengtas ir Pirkėjui nustatyta tvarka pateiktas įpareigojantis Tiekėjo pasiūlymas (Preliminariosios sutarties 3 priedas). Priklausomai nuo konteksto, Pasiūlymas taip pat yra kiekvieno iš Tiekėjų Atnaujinto tiekėjų varžymosi metu pateiktas pasiūlymas, neprieštaraujantis Preliminariosios sutarties sąlygoms.
1.12. Paslaugos – Supaprastintų statybos projektų parengimo ir  statinių projektų vykdymo priežiūros paslaugos atitinkančios techninėje specifikacijoje (techninėje užduotyje) (preliminari techninė specifikacija (techninė užduotis) pateikiama Preliminariosios sutarties 2 priede), Pagrindinėje sutartyje (Preliminariosios sutarties 1 priedas), sudarytoje vadovaujantis Preliminariosios sutarties sąlygomis, nustatytus reikalavimus. Techninė specifikacija (techninė užduotis) pateikiama kartu su Kvietimu, jei vykdomas Atnaujintas tiekėjų varžymasis, arba su pakvietimu sudaryti Pagrindinę sutartį, jei vykdomas Neatnaujintas tiekėjų varžymasis.  
1.13. Pirkėjas – Kauno būsto modernizavimo agentūra, kuri sudaro Preliminariąją sutartį su laimėjusiais Tiekėjais ir turi teisę sudaryti Pagrindines sutartis.
1.14. Preliminarioji sutartis – tarp Pirkėjo ir Lietuvos Respublikos viešųjų pirkimų įstatymo (toliau VPĮ) nustatyta tvarka atrinktų Tiekėjų sudaryta sutartis, kurios tikslas – nustatyti sąlygas, taikomas Pagrindinėms sutartims, kurios bus sudarytos Preliminariosios sutarties galiojimo laikotarpiu. Preliminarioji sutartis bus vykdoma vykdant Atnaujintą tiekėjų varžymąsi arba Neatnaujintą tiekėjų varžymąsi. 
1.15. Preliminariosios sutarties įkainiai – Tiekėjo Konkurso metu Pasiūlyme pasiūlyti ir Preliminariosios sutarties 3 priede nurodyti Paslaugų įkainiai (eurais be pridėtinės vertės mokesčio (toliau – PVM) ir PVM dydis (jei taikomas).
1.16. Subtiekėjas – Tiekėjo pasirinktas, paskirtas subjektas, kuris gali būti pasitelkiamas Pagrindinei sutarčiai vykdyti. Visi subtiekėjai (tiek, kai jų pajėgumais, kad atitikti kvalifikacijos reikalavimus remiamasi, tiek kai nesiremiama, bet kurie tiesiogiai prisideda prie Pagrindinės sutarties vykdymo) turi būti nurodyti Preliminariosios sutarties pridedamame sąraše (ir atitinkamai prie Pagrindinės sutarties pridedamame sąraše, jei jie teiks Paslaugas vykdant konkrečią pagrindinę sutartį). Jei atskira nuostata taikoma ne visiems subtiekėjams, o tik  subtiekėjui, kurio pajėgumais remiamasi, taip ir nurodoma. Jei išskyrimo nėra, reiškia nuostata taikoma visiems subtiekėjams - tiek, kai jų pajėgumais, kad atitikti kvalifikacijos reikalavimus remiamasi, tiek kai nesiremiama.
1.17. Specialistų sąrašas – Tiekėjo specialistų, atsakingų už sutarties vykdymą, kuriems buvo kelti kvalifikaciniai reikalavimai Konkurso sąlygose, sąraše (4 priedas) nurodyti specialistai, teikiantys Paslaugas (toliau – Specialistų sąrašas). Specialistai, kurie teiks Paslaugas konkrečioje pagrindinėje sutartyje  turi būti nurodyti ir prie Pagrindinės sutarties pridedamame sąraše.
1.18. Šalis / Šalys – Pirkėjas ir (arba) visi Tiekėjai, Pirkėjas ir (arba) dalis Tiekėjų arba teisėti jų teisių perėmėjai, veikiantys asmeniškai arba per tinkamai įgaliotus atstovus.
1.19. Tiekėjai – visi tiekėjai, kurie sudarė su Pirkėju Preliminariąją sutartį.
1.20. Tretieji asmenys – visi Preliminariosios sutarties Šalimis nesantys asmenys.
2. Preliminariojoje sutartyje neapibrėžtos sąvokos aiškinamos vadovaujantis Konkurso sąlygomis ir atitinkamais teisės aktais. Nuorodos į skyrius, punktus, papunkčius ir priedus, išskyrus 1 priede daromas nuorodas, yra suprantamos kaip nuorodos į Preliminariosios sutarties skyrius, punktus, papunkčius ir priedus, jei nenurodyta kitaip arba tai netinka pagal kontekstą. 
3. Nuorodos į skyrius, punktus, papunkčius ir priedus Pagrindinės sutarties projekte                  (Preliminariosios sutarties 1 priede) yra suprantamos kaip nuorodos į Pagrindinės sutarties skyrius, punktus, papunkčius ir priedus, jei nenurodyta kitaip arba tai netinka pagal kontekstą.
4. Preliminarioji sutartis turi būti aiškinama vadovaujantis teisės aktais kartu su Konkurso sąlygomis ir Tiekėjų pateiktais Pasiūlymais. Jei po Preliminariosios sutarties sudarymo bus nustatyta bet kokių neatitikimų tarp Preliminariosios sutarties nuostatų, Konkurso sąlygų ir (ar) Pasiūlymų turinio, Preliminarioji sutartis bus aiškinama vadovaujantis pirmiausia Konkurso sąlygomis ir Preliminariosios sutarties (kurios projektas yra Konkurso sąlygų sudedamoji dalis) nuostatomis ir tik po to Pasiūlymų turiniu.

II SKYRIUS 
ŠALIŲ PAREIŠKIMAI IR GARANTIJOS

5. Kiekviena Šalis pareiškia ir garantuoja, kad:
5.1. ji yra teisėtai įsteigtas ir veikiantis juridinis asmuo, sudarydama Preliminariąją sutartį ji nepažeidžia savo įstatų, veiklos dokumentų ir (ar) teisės aktų; fizinis asmuo, sudarydamas Preliminariąją sutartį, nepažeidžia teisės aktų;
5.2. Preliminariosios sutarties sudarymas neprieštarauja jos su Trečiaisiais asmenimis sudarytoms sutartims ir (ar) Trečiųjų asmenų atžvilgiu prisiimtiems vienašaliams įsipareigojimams;
5.3. Preliminariojoje sutartyje nurodyti jos atstovai yra tinkamai įgalioti sudaryti Preliminariąją sutartį.
6. Kiekvienas iš Tiekėjų pareiškia ir garantuoja, kad:
6.1. jis turi visus leidimus, licencijas, kvalifikacijos atestatus, darbuotojus, lėšas, žinias ir pajėgumus, teisės aktų reikalaujamus ir reikalingus teisėtai ir tinkamai įvykdyti Preliminariąją sutartį ir Pagrindinę sutartį;
6.2. visa informacija (įskaitant informaciją apie atitiktį Konkurso sąlygose nurodytiems pašalinimo pagrindų nebuvimo reikalavimams, Tarybos reglamente (ES) 2022/576 nustatytų sąlygų nebuvimo reikalavimams ir tiekėjų kvalifikaciniams reikalavimams), dokumentai ir (ar) nurodymai, kuriuos Tiekėjas  pateikė dalyvaudamas Konkurse, Preliminariosios sutarties ir (ar) Pagrindinės sutarties sudarymo metu ir (ar) pateiks jų vykdymo metu, yra tikri, teisingi ir neprieštarauja teisės aktų reikalavimams;
6.3. jis, jo (jei jis yra juridinis asmuo) kita organizacija ar padalinys, vadovas, kitas valdymo ar priežiūros organo narys ar kitas asmuo, turintis teisę atstovauti Tiekėjui ar jį kontroliuoti, jo vardu priimti sprendimą, nedaro įtakos jo veiklai ir sprendimų priėmimui ir nėra tiesiogiai ar netiesiogiai susiję su bet kuriuo kitu iš Tiekėjų, jo (jei jis yra juridinis asmuo) kita organizacija ar padaliniu, vadovu, kitu valdymo ar priežiūros organo nariu ar kitu asmeniu, turinčiu teisę atstovauti Tiekėjui ar jį kontroliuoti, jo vardu priimti sprendimą;
6.4. Pagrindinę sutartį vykdys tik tokią teisę turintys asmenys;
[bookmark: _Hlk227059068]6.5. užtikrins kad Preliminariosios ir Pagrindinės sutarčių vykdymo metu Tiekėjo darbuotojai ir kiti jo vardu veikiantys asmenys nesiims neteisėtų veiksmų, siekdami daryti įtaką Pirkėjo sprendimams, gauti konfidencialios informacijos.


III SKYRIUS
 PRELIMINARIOSIOS SUTARTIES DALYKAS IR TEISINIAI SANTYKIAI

	7. Preliminariąja sutartimi Pirkėjas ir kiekvienas iš Tiekėjų susitaria dėl tvarkos ir sąlygų, taikomų jos pagrindu ateityje sudaromoms Pagrindinėms sutartims, kurios bus sudaromos Preliminariosios sutarties galiojimo laikotarpiu.
	8. Preliminarioji sutartis sukuria teisinius santykius tarp kiekvieno iš Tiekėjo ir Pirkėjo. Preliminarioji sutartis nesukuria teisinių santykių tarp Tiekėjų.
9. Preliminarioji sutartis neapriboja ir negali būti aiškinama kaip apribojanti Pirkėjo teisę laisvai nuspręsti nesudaryti Pagrindinės sutarties dėl Paslaugų pirkimo Preliminariojoje sutartyje nustatyta tvarka.
10. Pirkėjas negarantuoja Tiekėjams nuolatinio visų Paslaugų poreikio ir neatsako už Paslaugų kiekio pokytį (didėjimą arba mažėjimą). 
11. Preliminariosios sutarties galiojimo metu Pirkėjas turi teisę bendra teisės aktų nustatyta tvarka atlygintinai įsigyti Paslaugų ne iš Tiekėjų, o iš Trečiųjų asmenų tik tuo atveju, jei nė vienas iš Tiekėjų nesutinka ir (ar) faktiškai nesudaro Pagrindinės sutarties su Pirkėju dėl Paslaugų tiekimo ir (ar) visų Atnaujintame tiekėjų varžymesi dalyvavusių Tiekėjų pasiūlytos per didelės, Pirkėjui nepriimtinos kainos, arba Paslaugas galima nusipirkti efektyvesniu būdu racionaliai naudojant tam skirtas lėšas.

IV SKYRIUS 
PAGRINDINĖS SUTARTIES DALYKAS IR TEISINIAI SANTYKIAI

12. Pagrindinės sutartys sudaromos dėl atskirų (konkretaus vieneto) Paslaugų pirkimo (Paslaugų teikimo). 
13. Pirkėjas Preliminariosios sutarties galiojimo laikotarpiu turi teisę sudaryti Pagrindines sutartis, laikydamasi Preliminariojoje sutartyje nustatytos tvarkos ir esant visoms šiame punkte nurodytoms sąlygoms:
13.1. yra Paslaugų poreikis; 
13.2. Pirkėjas yra suinteresuotas sudaryti Pagrindinę sutartį dėl Paslaugų pirkimo (Paslaugų teikimo); 
13.3. Preliminariosios sutarties galiojimo terminas nėra pasibaigęs ir (ar) Pradinės preliminariosios sutarties vertė, nurodyta 19 punkte, nėra išnaudota;
14. Už Paslaugas sumoka Pirkėjas, sudaręs Pagrindinę sutartį.
15. Tiekėjas turi teisę Paslaugoms teikti pasitelkti subtiekėjus.
[bookmark: _Hlk231286626]16. Tiekėjai atsako už subtiekėjų, jeigu tokie yra pasitelkiami, prievolių vykdymą. Ne vėliau negu Preliminarioji sutartis pradedama vykdyti, Tiekėjas turi pranešti Pirkėjui tuo metu žinomų subtiekėjų pavadinimus, kontaktinius duomenis ir jų atstovus, taip pat privalo pateikti šių subtiekėjų Tarybos reglamente (ES) 2022/576 nustatytų sąlygų nebuvimą patvirtinančius duomenis (t.y., deklaraciją dėl 2014 m. liepos 31 d. Tarybos reglamente (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su visais pakeitimais (įskaitant (ES) 2022/576) nustatytų sąlygų nebuvimo, užpildytą pagal Konkurso specialiųjų pirkimo sąlygų 7 priede pateiktą formą. Kilus abejonių dėl (ne)atitikties Reglamento nuostatoms, Pirkėjas gali prašyti pateikti dokumentus, įrodančius deklaracijoje pateiktų duomenų teisingumą) ir privalo informuoti apie minėtos informacijos pasikeitimus visu Preliminariosios sutarties vykdymo metu, įskaitant informaciją apie ketinamus pasitelkti naujus subtiekėjus. 
[bookmark: _Hlk231287209][bookmark: _Hlk231286903]17. Tiekėjai gali Preliminariosios sutarties vykdymo metu pakeisti (Pirkėjui pareikalavus dėl objektyvių priežasčių pvz. netinkamo paslaugų teikimo– privalo pakeisti) subtiekėjus arba pasitelkti naujus. Apie tai Tiekėjas turi informuoti Pirkėją, nurodydamas subtiekėjo pakeitimo ar pasitelkimo priežastis. Pakeisti ar nauji subtiekėjai privalo pateikti Preliminariajai sutarčiai vykdyti privalomus (jei tokių yra) atestatus, leidimus, licencijas, patirtį ir pan., pateikti Tarybos reglamente (ES) 2022/576 nustatytų sąlygų nebuvimą patvirtinančius dokumentus (deklaraciją dėl 2014 m. liepos 31 d. Tarybos reglamente (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su visais pakeitimais (įskaitant (ES) 2022/576) nustatytų sąlygų nebuvimo, užpildytą pagal Konkurso specialiųjų pirkimo sąlygų 7 priede pateiktą formą. Kilus abejonių dėl (ne)atitikties Reglamento nuostatoms, Pirkėjas gali prašyti pateikti dokumentus, įrodančius deklaracijoje pateiktų duomenų teisingumą), o jei keičiamas subtiekėjas, kurio pajėgumais Tiekėjas remiasi, privalo pateikti ir subtiekėjo pašalinimo pagrindų nebuvimą patvirtinančius dokumentus. Gavęs tokį pranešimą ir privalomus pateikti subtiekėjo dokumentus, Pirkėjas kartu su Tiekėju, jei nėra subtiekėjo Tarybos reglamente (ES) 2022/576 nustatytų sąlygų, jei nėra ūkio subjekto, kurio pajėgumais remiamasi, pašalinimo pagrindų, o kiti privalomi pateikti subtiekėjo dokumentai yra tinkami, per 5 darbo dienas, sudaro susitarimą dėl subtiekėjų pakeitimo ar pasitelkimo. Jį pasirašo abi Sutarties Šalys. Šis susitarimas yra laikomas neatskiriama Sutarties dalimi. Subtiekėjas gali pradėti teikti Paslaugas tik Tiekėjui kartu su Pirkėju sudarius minėtą susitarimą. Tiekėjas negali vienašališkai keisti ar pasitelkti naujų subtiekėjų, apie tai neinformavęs Pirkėjo ir tokio pakeitimo neįforminęs susitarimu dėl Sutarties pakeitimo.
[bookmark: _Hlk221546103]Jei pakeisto ar pasitelkto naujo subtiekėjo, ar esamo subtiekėjo padėtis atitinka  Tarybos reglamente (ES) 2022/576 nustatytas sąlygas, arba jei pasitelkto subtiekėjo, kurio pajėgumais Tiekėjas remiasi, ar pakeisto ir (ar) esamo subtiekėjo, kurio pajėgumais Tiekėjas remiasi, padėtis atitinka bent vieną pagal VPĮ 46 straipsnį nustatytą pašalinimo pagrindą, Pirkėjas reikalauja, kad Tiekėjas per Pirkėjo nustatytą terminą pakeistų minėtą subtiekėją reikalavimus atitinkančiu subtiekėju.
Jei Tiekėjas neranda kito subtiekėjo (ūkio subjekto, kurio pajėgumais remiasi), neturinčio VPĮ 46 straipsnyje nustatytų pašalinimo pagrindų, ir (ar) subtiekėjo dėl kurio nėra Tarybos reglamente (ES) 2022/576 nustatytų sąlygų, ir Pirkėjui pareikalavus juos pakeisti Tiekėjas per Pirkėjo nustatytą terminą nepakeičia tokio ūkio subjekto kitu, neturinčiu pašalinimo pagrindų, nurodytų VPĮ 46 straipsnyje, ir (ar) dėl kurio nėra Tarybos reglamente (ES) 2022/576 nustatytų sąlygų, Pirkėjas turi teisę vienašališkai nutraukti Preliminariąją ir Pagrindinę sutartis su tokiu Tiekėju, nes tai laikoma esminiu Preliminariosios sutarties pažeidimu, kaip tai apibrėžta Preliminariosios sutarties 52.1 punkte.
[bookmark: _Hlk231287373]18. Pirkėjas gali tiesiogiai atsiskaityti su subtiekėjais. Apie šią galimybę Pirkėjas subtiekėją informuoja atskiru pranešimu per 3 (tris) darbo dienas nuo informacijos iš Tiekėjo apie pasitelkiamą subtiekėją gavimo dienos. Norėdamas pasinaudoti tiesioginio atsiskaitymo galimybe, subtiekėjas turi apie tai raštu ne vėliau kaip per 2 (dvi) darbo dienas informuoti Pirkėją. Tokiu atveju su Pirkėju, Tiekėju ir subtiekėju bus sudaroma trišalė sutartis, kurioje pateikiama tiesioginio atsiskaitymo su subtiekėju tvarka, įskaitant teisę Tiekėjui prieštarauti dėl nepagrįstų mokėjimų. Trišalės sutarties dėl tiesioginio atsiskaitymo su subtiekėju pasirašymas nekeičia Tiekėjo atsakomybės dėl Preliminariosios ir Pagrindinių sutarčių vykdymo.

V SKYRIUS
PRELIMINARIOSIOS SUTARTIES KAINA, ĮKAINIAI

[bookmark: _Hlk227066149]    19. Pradinės Preliminariosios sutarties vertė, lygi maksimaliai pirkimui skirtai lėšų sumai Konkurso sąlygose ir šioje sutartyje nurodytoms Paslaugoms įsigyti yra 578 512,40 Eur be PVM (arba 700 000 be PVM, jei Paslaugos yra neapmokestinamos PVM ar dėl kitų priežasčių, dėl kurių Pirkėjo galutinė už Paslaugas mokėtina suma bus be PVM).
Sutarties kaina yra 700 000  Eur su PVM (arba 700 000 Eur be PVM, jei Paslaugos yra neapmokestinamos PVM ar dėl kitų priežasčių, dėl kurių Pirkėjo galutinė už Paslaugas mokėtina suma bus be PVM).
20. Kitos vertės, kurios gali atsirasti dėl peržiūros taikymo ir (ar) Paslaugų kiekio (apimties) keitimo, nurodyto VPĮ 89 straipsnio 1 dalies 2–5 punktuose ir 2 dalyje, į Pradinės Preliminariosios sutarties vertę neįskaičiuotos. 
21. Paslaugų teikimo įkainiai yra nurodyti Preliminariosios sutarties 3 priede (pridedami kiekvieno Tiekėjo Pasiūlymas atskirai). Pirkėjas neįsipareigoja nupirkti Paslaugų už visą Preliminariosios sutarties 19 punkte nurodytą Sutarties kainą. Preliminariosios sutarties pagrindu su Tiekėjais sudarytos atskiros Pagrindinės sutartys, kurių bendras užsakomų Paslaugų kiekis (apimtis) Preliminariojoje sutartyje nurodytais įkainiais negali viršyti Preliminariosios sutarties 19 punkte nustatytos Pradinės Preliminariosios sutarties vertės.
22. Preliminariajai sutarčiai taikomas kainos apskaičiavimo būdas – fiksuoto įkainio kainodara,  Pagrindinėms sutartims – fiksuotos kainos. Preliminariosios sutarties įkainiai, nurodyti Preliminariosios sutarties 3 priede (kiekvieno Tiekėjo Pasiūlyme), yra fiksuoti ir nustatyti visam Preliminariosios sutarties galiojimo laikotarpiui, išskyrus šioje sutartyje numatytus atvejus. Preliminariosios sutarties įkainiai atitinkamai gali būti pakeičiami Preliminariojoje sutartyje numatytais įkainio peržiūros atvejais. Į Preliminariosios sutarties įkainius be PVM yra įskaičiuoti visi mokesčiai, išskyrus PVM, taip pat draudimo įmokos, autoriniai atlyginimai, reikalingi atlikti tyrimai, nurodyti Techninėje specifikacijoje  ir visos kitos  su Paslaugų teikimu susijusios išlaidos, reikalingos tinkamai pagal Preliminariąją sutartį sudaromoms Pagrindinėms sutartims įgyvendinti. Tiekėjas neturi teisės reikalauti padengti jokių išlaidų, viršijančių Paslaugų įkainius.
              23. Paslaugų kaina, kurią Pirkėjas turės sumokėti Tiekėjui, priklausys nuo faktiškai suteiktų Paslaugų kiekio vykdant Pagrindinę (-es) sutartį (-is). 
24. Sutarties kainos/įkainių perskaičiavimas dėl PVM tarifo pasikeitimo (jei taikomas):
24.1. bet kuriuo Preliminariosios sutarties galiojimo laikotarpiu, kai Lietuvos Respublikos teisės aktais pakeičiamas Paslaugoms taikomo PVM tarifo dydis;
24.2. PVM pokyčio dydis yra proporcingas PVM tarifo pokyčio dydžiui.
24.3. Suinteresuota Šalis raštu kreipiasi į kitą Šalį dėl PVM tarifo perskaičiavimo. Sutarties kaina ir įkainiai (įkainiai nurodyti 3 priede) be PVM nekeičiami, atitinkamai perskaičiuojama tik PVM dalis. Susitarimai dėl Paslaugoms taikytino PVM perskaičiavimo įforminami raštu, Šalių suderinami ir laikomi sudėtine Preliminariosios sutarties dalimi.
24.4. Perskaičiuotas PVM  taikomas už tą Paslaugų dalį, kuri bus teikiama nuo su atitinkamu Tiekėju pasirašyto Susitarimo įsigaliojimo dienos. 
Šio punkto nuostatos netaikomos, kai PVM tarifas didėja ar atsiranda pareiga jį mokėti dėl nuo Tiekėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius Tiekėjas turi įvertinti teikdamas Pasiūlymą ir tokiu atveju Paslaugoms taikomas PVM nebus keičiamas.
25. Preliminariosios sutarties galiojimo laikotarpiu Sutarties kaina ir (ar) Paslaugų įkainiai (be PVM), nurodyti Preliminariosios sutarties priede Nr.3, gali būti perskaičiuojami tokiomis sąlygomis bei tvarka:
25.1. Sutarties kainos/Paslaugų įkainių (be PVM) perskaičiavimas inicijuojamas rašytiniu šalies prašymu. Bet kuri Sutarties Šalis Preliminariosios sutarties galiojimo metu turi teisę inicijuoti Sutarties kainos/Paslaugų įkainių peržiūrą (keitimą), jeigu Lietuvos ūkio subjektams suteiktų paslaugų kainų indekso „M 7112 Inžinerijos veikla ir su ja susijusios techninės konsultacijos“ pokytis (k), apskaičiuotas kaip nustatyta 25.4 papunktyje, viršija 7 procentus. 
25.2. Atlikdamos Sutarties kainos/Paslaugų įkainių peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Šiuos indeksus galima rasti (žingsniai): https://osp.stat.gov.lt\Visi rodikliai\Rodiklių duomenų bazė\Pagal temą\Ūkis ir finansai (makroekonomika)\Kainų indeksai, pokyčiai ir kainos\Paslaugų kainų indeksai (PKI) ir kainų pokyčiai\ Paslaugų kainų indeksai\ Paslaugų kainų indeksai (2021 m. – 100)\ Lentelės parinktys\Nurodoma M71. Architektūros ir inžinerijos veikla; techninis tikrinimas ir analizė\ M7112 Inžinerijos veikla ir su ja susijusios techninės konsultacijos\Nurodomas laikotarpis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
25.3. Šalys privalo Susitarime nurodyti paslaugų kainų indekso „M 7112 Inžinerijos veikla ir su ja susijusios techninės konsultacijos“ indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties kainą/Paslaugų įkainius, perskaičiuotą Pradinės Sutarties vertę.
25.4. Nauja Sutarties kaina/ Paslaugų įkainiai apskaičiuojami pagal žemiau pateiktą formulę: 
, kur a – kaina/įkainis (Eur be PVM) (jei peržiūra jau buvo atlikta, tai po paskutinio perskaičiavimo)
a1 – perskaičiuotas (pakeistas) įkainis /kaina (Eur be PVM)
k – pagal paskelbtą paslaugų kainų indeksą „M7112 Inžinerijos veikla ir su ja susijusios techninės konsultacijos“ apskaičiuotas kainų pokytis (padidėjimas arba sumažėjimas) (proc.).
 „k“ reikšmė skaičiuojama pagal formulę:
                        , (proc.) kur
                        Indnaujausias – kreipimosi dėl Paslaugų įkainių perskaičiavimo išsiuntimo kitai Šaliai dieną naujausias paskelbtas paslaugų kainų indeksas „M7112 Inžinerijos veikla ir su ja susijusios techninės konsultacijos“; 
                       Indpradžia – laikotarpio pradžios datos (ketvirčio) paskelbtas paslaugų kainų indeksas „M7112 Inžinerijos veikla ir su ja susijusios techninės konsultacijos“. Pirmojo Paslaugų kainos perskaičiavimo atveju laikotarpio pradžia (ketvirtis) yra paskutinės pirkimo, kurio pagrindu sudaryta ši Preliminarioji sutartis, pasiūlymų pateikimo termino dienos ketvirtis. Antrojo ir vėlesnių perskaičiavimų atveju laikotarpio pradžia (ketvirtis) yra paskutinio Paslaugų perskaičiavimo metu naudotos paskelbto atitinkamo indekso reikšmės ketvirtis.
25.5. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno  skaitmens po kablelio, o apskaičiuotas įkainis „a1“ suapvalinamas iki dviejų  skaitmenų po kablelio.
25.6. Sutarties kaina /Paslaugų įkainiai peržiūrimi tik tai daliai, kuri nėra išpirkta, t.y., Paslaugoms, kurios nėra priimtos ir apmokėtos. Vėlesnė Sutarties kainos/įkainių peržiūra negali apimti laikotarpio, už kurį jau atlikta peržiūra.
25.7. Atlikus Sutarties įkainių perskaičiavimą, atitinkamai patikslinami (didėja arba mažėja)  Sutartyje numatytas įkainių be PVM dydis ir, esant poreikiui, patikslinama (didėja arba mažėja) pradinės Sutarties vertė bei Sutarties kaina.
25.8. Jei Paslaugų teikimas vėluoja dėl Tiekėjo kaltės, uždelstų suteikti Paslaugų įkainiai nėra perskaičiuojami dėl kainų lygio kilimo (gali būti mažinami, tačiau negali būti didinami).
25.9. Šalis, siekianti Sutarties kainos/ Paslaugų įkainių peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Paslaugų sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis, kita svarbi informacija (nurodyti kitą Pirkėjo prašomą informaciją, dokumentaciją). Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje. Jei dėl objektyvių priežasčių pvz. keistųsi klasifikatorius ir tokio indekso nebeliktų, o Valstybės duomenų agentūra atsisakytų pateikti duomenis pagal nurodytą, atskiru Šalių susitarimu indeksas galėtų būti pakeistas, bet tik į artimiausią nurodytam.
25.10. Perskaičiuoti Preliminariosios sutarties įkainiai (be PVM) įforminami rašytiniu šalių susitarimu. Susitarimas turi būti sudarytas per 10 (dešimt) darbo dienų nuo Šalies pateikto tinkamo prašymo perskaičiuoti Paslaugų įkainius gavimo dienos.
25.11. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas.
[bookmark: _Hlk231309976]26. Pirkėjas neįsipareigoja užtikrinti visos Preliminariosios sutarties 19 punkte nurodytos vertės išnaudojimo. Pirkėjas negali viršyti Preliminariosios sutarties 19 punkte nurodytos pradinės Preliminariosios sutarties vertės. Pradinės Preliminariosios sutarties vertės neviršijimą kontroliuoja Pirkėjas. 

VI SKYRIUS 
PAGRINDINIŲ SUTARČIŲ SUDARYMO TVARKA

28. Pagrindinė sutartis sudaroma Preliminariosios sutarties pagrindu:
[bookmark: _Hlk231310025]28.1 Neatnaujinto tiekėjų varžymosi būdu (taikoma tik tuo atveju, jei Preliminarioji sutartis sudaryta su vienu Tiekėju ir Pirkėjas pasirenka sudarant konkrečią Pagrindinę sutartį netaikyti atnaujinto tiekėjų varžymosi būdo. Tokiu atveju Tiekėjas sudaryti Pagrindinę sutartį kviečiamas el. paštu);
[bookmark: _Hlk231310062]28.2. Atnaujinto tiekėjų varžymosi būdu. 
29. Atnaujinto tiekėjų varžymosi būdu Pagrindinė sutartis gali būti sudaroma visais atvejais.
[bookmark: _Hlk231310187]30. Pagrindinė sutartis su išrinktu Tiekėju sudaroma pagal Preliminariojoje sutartyje nurodytą 1 priedą. Pirkėjo sprendimu iki pasirašant Pagrindinę sutartį gali būti daromi neesminiai jos sąlygų pakeitimai ir (ar) papildymai palyginus su Preliminariosios sutarties 1 priede pateiktame Pagrindinės sutarties projekte nurodytomis sąlygomis, ir ši informacija Tiekėjams turi būti pateikiama kartu su Kvietimu, kai atliekamas Atnaujintas tiekėjų varžymasis, arba su kvietimu sudaryti Pagrindinę sutartį, kai ji sudaroma Neatnaujinto tiekėjų varžymosi būdu. Pagrindinė sutartis galioja iki joje nurodyto termino arba iki Pagrindinės sutarties nutraukimo.
[bookmark: _Hlk231310486]31. Tiekėjas, CVP IS priemonėmis (atnaujinto tiekėjų varžymosi būdu) ar el. paštu (neatnaujinto tiekėjų varžymosi būdu) gavęs iš Pirkėjo duomenis dėl Pagrindinės sutarties sudarymo, privalo pasirašyti Pagrindinę sutartį (jei Pagrindinė sutartis sudaroma elektroninių ryšių priemonėmis – pasirašoma kvalifikuotu elektroniniu parašu, jei Pagrindinė sutartis sudaroma pasirašant popierinį dokumentą – pasirašoma ir patvirtinama antspaudu (jei antspaudą turėti privalo) ir vienas egzempliorius grąžinamas Pirkėjui). Minėtus veiksmus Tiekėjas privalo atlikti ne vėliau kaip per 3 (tris) darbo dienas nuo pakvietimo sudaryti Pagrindinę sutartį gavimo dienos (Neatnaujinto tiekėjo varžymosi būdu), ir ne vėliau kaip per 3 (tris) darbo dienas nuo priimto sprendimo nustatyti laimėjusį Pasiūlymą išsiuntimo Tiekėjams dienos (Atnaujinto tiekėjų varžymosi būdu). 
Jei Tiekėjas, kuriam pasiūlyta sudaryti Pagrindinę sutartį, atsisako ją sudaryti Pirkėjo pasiūlytomis sąlygomis ar nepasirašo Pagrindinės sutarties, nepateikia Pagrindinės sutarties įvykdymo užtikrinimo (jei jis reikalaujamas), laikoma, kad Tiekėjas atsisakė sudaryti Pagrindinę sutartį. Tiekėjas, atsisakęs sudaryti Pagrindinę sutartį, privalo Pirkėjo reikalavimu sumokėti 10 (dešimt) proc. nuo numatomos sudaryti pradinės Pagrindinės sutarties vertės dydžio baudą.
Jei pirmasis Tiekėjas atsisako sudaryti Pagrindinę sutartį Pirkėjas siūlo kitam (eilės tvarka antrajam ar trečiajam ir t.t. ) Tiekėjui pasirašyti Pagrindinę sutartį.
                         Pirkėjas turi teisę sudaryti su Tiekėju (-ais) daugiau kaip po vieną Pagrindinę sutartį.
32. Atsiradus Paslaugų poreikiui, prieš atliekant Neatnaujinto tiekėjų varžymosi ar Atnaujinto tiekėjų varžymosi procedūrą, Pirkėjas patikrina, kad nebūtų viršyta Preliminariosios sutarties 19 punkte nurodyta pradinės Preliminariosios sutarties vertė ir ar nėra pasibaigęs Preliminariosios sutarties galiojimas.
33. Atlikęs Atnaujinto tiekėjų varžymosi procedūrą dėl Pagrindinės sutarties sudarymo, Pirkėjas ne vėliau kaip per 3 darbo dienas informuoja raštu minėtoje procedūroje dalyvavusius Tiekėjus apie priimtą sprendimą nustatyti laimėjusį Pasiūlymą, dėl kurio bus sudaroma Pagrindinė sutartis, ir nurodo Pasiūlymų eilę. Pirkėjas taip pat turi nurodyti priežastis, dėl kurių buvo priimtas sprendimas nesudaryti Pagrindinės sutarties (jei toks sprendimas būtų priimtas). 
34. Sudaręs Pagrindinę sutartį Pirkėjas:
34.1. laimėjusio Tiekėjo Pasiūlymą, sudarytą Pagrindinę sutartį, jos pakeitimus (jei tokių bus), išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus Tiekėjo komercinius interesus arba turėtų neigiamą poveikį Tiekėjų konkurencijai, ne vėliau kaip per 15 dienų nuo Pagrindinės sutarties sudarymo ar jos pakeitimo, bet ne vėliau kaip iki pirmojo mokėjimo pagal jį pradžios Viešųjų pirkimų tarnybos nustatyta tvarka turi paskelbti CVP IS;
[bookmark: _Hlk231310852]34.2. VPĮ 33 straipsnyje nustatyta tvarka paskelbia skelbimą apie Pagrindinės sutarties sudarymą, skelbimą apie Preliminariosios sutarties ir (ar) Pagrindinės sutarties keitimą (jei keičiama) VPĮ 89 straipsnio 1 dalies 2 ir 3 punktuose nurodytais atvejais  (taikoma, jei Pirkėjo sudaromų sutarčių vertė viršija tarptautinio pirkimo vertės ribą). 
[bookmark: _Hlk231310897]34.3. vadovaujantis VPĮ 96 straipsnio 2 dalies 1 punktu, CVP IS priemonėmis Viešųjų pirkimų tarnybai pateikia pirkimo procedūrų ataskaitą per 15 dienų pasibaigus pirkimo procedūroms Preliminariosios sutarties pagrindu, bet ne vėliau kaip iki pirmojo mokėjimo pagal sudarytą pirkimo sutartį pradžios.
35. Jeigu įvykdžius Preliminariojoje sutartyje numatytas procedūras Pagrindinė sutartis nesudaroma (pavyzdžiui, Atnaujinto tiekėjų varžymosi metu nebuvo gauta Pasiūlymų arba gauti visi Nepriimtini ir (ar) Netinkami pasiūlymai, kurie buvo atmesti, Tiekėjas atsisakė sudaryti Pagrindinę sutartį joje nurodytomis sąlygomis ir pan.), Pirkėjas turi teisę savo nuožiūra atlikti bet kurį iš toliau nurodytų veiksmų:
35.1. pakartotinai organizuoti Preliminariojoje sutartyje numatytas procedūras;
35.2. organizuoti procedūras dėl siauresnės ir (ar) platesnės Paslaugų apimties;
35.3. organizuoti pirkimą dėl tų pačių Paslaugų bendra teisės aktuose nustatyta tvarka.


VII SKYRIUS
[bookmark: _Hlk231310959]PAGRINDINĖS SUTARTIES SUDARYMAS VYKDANT NEATNAUJINTĄ TIEKĖJŲ VARŽYMĄSI

36. Esant Preliminariosios sutarties 13 punkte nurodytoms sąlygoms, Pirkėjas, atsižvelgdamas į Preliminariosios sutarties 28.1 papunktį, gali siūlyti sudaryti Pagrindinę sutartį vieninteliam Preliminariąją sutartį sudariusiam Tiekėjui nevykdant atnaujinto tiekėjų varžymosi procedūrų. Tokiu atveju Tiekėjas sudaryti Pagrindinę sutartį kviečiamas el. paštu. Prieš sudarant Pagrindinę sutartį Tiekėjas turi patvirtinti, kad Europos bendrajame viešųjų pirkimų dokumente nurodyta informacija, informacija dėl Tarybos reglamente (ES) 2022/576 nustatytų sąlygų nebuvimo, kuri Konkurso metu pateikta pirkimą vykdžiusiai Kauno miesto savivaldybės administracijai, teikiant Pasiūlymą dėl Preliminariosios sutarties sudarymo, yra nepasikeitusi arba jei pasikeitusi, pateikti aktualią informaciją;
Pagrindinės sutarties 2 priede pridedamas Tiekėjo Konkurso Pasiūlymas (iš Preliminariosios sutarties 3 priedo), o kaina yra laikomas atitinkamų perkamų Paslaugų Tiekėjo Konkurso Pasiūlyme nurodytas įkainis. Kokybės kriterijaus reikšmė bus taikoma tokia, kokia Tiekėjui buvo skirta Konkurse (nurodyta Protokole). Jei Tiekėjui už socialinį (kokybinį) kriterijų buvo paskirta daugiau kaip 0 balų Tiekėjas privalės Pagrindinės sutarties vykdymo metu  Nurodytiems darbuotojams  mokėti mėnesio darbo užmokesčio medianą ne mažesnę nei nurodyta Tiekėjo Konkurso Pasiūlyme (Preliminariosios sutarties 3 priedo 2 punkte) ir Protokole. 

VIII SKYRIUS 
PAGRINDINĖS SUTARTIES SUDARYMAS VYKDANT ATNAUJINTĄ TIEKĖJŲ VARŽYMĄSI 

37. Esant Preliminariosios sutarties 13 punkte nurodytoms sąlygoms, Pirkėjas, norėdamas sudaryti Pagrindinę sutartį vykdant Atnaujintą tiekėjų varžymąsi, atlieka šias procedūras:
37.1. išsiunčia CVP IS priemonėmis Kvietimus, visiems Tiekėjams kuriuose nurodo:
37.1.1. konkrečias planuojamas pirkti Paslaugas ir prideda techninę specifikaciją - techninę užduotį (kurioje nurodoma apimtis, paslaugų teikimo terminai) su turima projektine dokumentacija; 
[bookmark: _Hlk229141771]37.1.2. Atnaujinto tiekėjų varžymosi metu taikomas pateiktų pasiūlymų vertinimo kriterijus – kainos ir kokybės santykis. Atnaujinus tiekėjų varžymąsi, Pirkėjas reikalauja Tiekėjų Pasiūlyme nurodyti Paslaugų kainą, kurie neturi būti didesnė, nei Preliminariosios sutarties 3 priede (atitinkamo Tiekėjo pasiūlyme) atitinkamų perkamų Paslaugų įkainis. Vertinant Atnaujintam tiekėjų varžymuisi pateiktus Pasiūlymus, kokybės kriterijaus reikšmės bus taikomos tokios, kokias buvo skirtos Konkurse ir kokios nurodytos Protokole (Preliminariosios sutarties 3 priede). Jei Tiekėjui už socialinį (kokybinį) kriterijų buvo paskirta daugiau kaip 0 balų Tiekėjas privalės Pagrindinės sutarties vykdymo metu  Nurodytiems darbuotojams  mokėti mėnesio darbo užmokesčio medianą ne mažesnę nei nurodyta Tiekėjo Konkurso Pasiūlyme (Preliminariosios sutarties 3 priedo 2 punkte) ir Protokole. 
37.1.3. pakankamą Pasiūlymų pateikimo terminą, per kurį Pirkėjui turi būti pateikti Pasiūlymai. Šis terminas negali būti trumpesnis negu 3 darbo dienos nuo Kvietimo pateikimo Tiekėjui laiko. Tiekėjų Pasiūlymus Pirkėjas CVP IS priemonėmis turi gauti iki nurodyto termino. Pasibaigus Pasiūlymų teikimo terminui gauti Tiekėjų Pasiūlymai laikomi pateiktais pavėluotai, t. y. Nepriimtinais pasiūlymais, ir atmetami; 
37.1.4. reikalavimą Tiekėjui patvirtinti, kad Europos bendrajame viešųjų pirkimų dokumente nurodyta informacija, informacija dėl Tarybos reglamente (ES) 2022/576 nustatytų sąlygų nebuvimo, kuri Konkurso metu pateikta pirkimą vykdžiusiai Kauno miesto savivaldybės administracijai, teikiant Pasiūlymą dėl Preliminariosios sutarties sudarymo, yra nepasikeitusi arba jei pasikeitusi, pateikti aktualią informaciją;
37.1.5. kitas, Pirkėjo nuomone, svarbias ar tokiomis galinčias būti aplinkybes ar informaciją apie Pasiūlymų pateikimo, vertinimo ir (ar) Pagrindinės sutarties sąlygas, nekeičiant esminių Preliminariosios sutarties sąlygų.
38. Atlikdamas Atnaujinto tiekėjų varžymosi procedūrą Pirkėjas užtikrina, kad Pasiūlymai išliktų konfidencialūs iki jų pateikimo termino pabaigos.
Atnaujinto tiekėjų varžymosi metu kiekvienas Tiekėjas įsipareigoja pateikti Pirkėjui savarankišką Pasiūlymą. Tiekėjai neturi teisės Pirkėjui pateikti bendrų Pasiūlymų.
39. Atnaujinto tiekėjų varžymosi metu Tiekėjų pateikti Pasiūlymai negali prieštarauti Konkursui pateiktiems Pasiūlymams, negali būti nurodyta didesnė Paslaugų kaina nei atitinkamų perkamų Paslaugų įkainis, nurodytas Tiekėjo Konkurso pasiūlyme (Preliminarios sutarties 3 priede). Tiekėjas privalo pateikti Pasiūlymą dėl visos Pirkėjo Kvietime nurodytos Paslaugos apimties. Jei Atnaujinto tiekėjų varžymosi metu Tiekėjo pateikiamas Pasiūlymas yra palankesnis Pirkėjui, palyginti su Konkurso Pasiūlymu, tai nėra laikoma šiame punkte nurodytu prieštaravimu.
40. Gavęs Tiekėjo paklausimą CVP IS priemonėmis dėl Pirkėjo pateikto Kvietimo sąlygų ar reikalavimų, Pirkėjas įsipareigoja per protingą terminą CVP IS priemonėmis patikslinti ar paaiškinti Kvietime esančią informaciją. Rašytinis patikslinimas ar paaiškinimas turi būti pateikiamas visiems Tiekėjams. Pirkėjas, pateikęs šiame punkte nurodytus ar savo iniciatyva pateiktus patikslinimus ar paaiškinimus, turi teisę savo nuožiūra pratęsti Pasiūlymų pateikimo terminą. Apie tai raštu informuojami visi Tiekėjai. Jie turi teisę patikslinti Pirkėjui  pateiktus Pasiūlymus.
41. Kiekvienas Tiekėjas įsipareigoja užtikrinti, kad jo Atnaujinto tiekėjų varžymosi metu pateikto Pasiūlymo turinys netaptų žinomas kitiems Tiekėjams ar tretiesiems asmenims.
42. Pasibaigus Pasiūlymų pateikimo Atnaujintame tiekėjų varžymesi terminui, Pirkėjas atlieka šiuos veiksmus eilės tvarka:
42.1. įvertina iki Kvietime nustatyto termino gautus Tiekėjų Pasiūlymus pagal Pirkėjo Kvietime nurodytą Pasiūlymų vertinimo kriterijų  ir Preliminariojoje sutartyje nustatytą tvarką. Jei reikia, turi teisę CVP IS priemonėmis prašyti Tiekėjo (-ų) patikslinti neaiškų (-ius) ar netikslų (-ius) Pasiūlymą (-us) ar atskiras jo (-jų) dalis;
42.2. nustato Tiekėjų Pasiūlymų eilę  ekonominio naudingumo mažėjimo tvarka, atmeta Nepriimtinus ir Netinkamus pasiūlymus, nustato laimėjusį Atnaujinto tiekėjų varžymosi Pasiūlymą pateikusį Tiekėją ir, pateikęs Tiekėjui  kvietimą sudaryti Pagrindinę sutartį, šioje sutartyje nustatyta tvarka sudaro Pagrindinę sutartį. Pagrindinėje sutartyje nurodoma laimėjusiame Pasiūlyme nurodyta Paslaugų kaina. 
43. Su Tiekėju, nepateikusiu patvirtinimo dėl to, kad Europos bendrajame viešųjų pirkimų dokumente nurodyta informacija ir (ar) informacija dėl Tarybos reglamente (ES) 2022/576 nustatytų sąlygų nebuvimo, kuri buvo pateikta Konkurso metu, teikiant Pasiūlymą dėl Preliminariosios sutarties sudarymo, yra nepasikeitusi arba, jei pasikeitusi, nepateikusiu aktualios informacijos arba pateikusiu duomenis, patvirtinančius, kad yra Tiekėjo pašalinimo pagrindai, nurodyti Konkurso sąlygose, ir  (ar) yra Tarybos reglamente (ES) 2022/576 nustatytos sąlygos negali būti sudaroma Pagrindinė sutartis, t. y. toks Pasiūlymas laikomas Nepriimtinu ir turi būti atmestas. Jei nurodytų reikalavimų neatitikimas atsiranda ar paaiškėja po to, kai Tiekėjo Pasiūlymas pripažįstamas laimėtoju, su tokiu Tiekėju Pagrindinė sutartis gali būti sudaroma tik po to, kai jis pašalina reikalavimų neatitikimą Preliminariojoje sutartyje nustatyta tvarka. Jei reikalavimų neatitikimas per nustatytą terminą nepašalinamas, sudaryti Pagrindinę sutartį kviečiamas kitas Pasiūlymų eilėje esantis Tiekėjas.

IX SKYRIUS
TIEKĖJŲ KONKURSO SĄLYGOSE NUMATYTŲ REIKALAVIMŲ ATITIKIMAS PRELIMINARIOSIOS SUTARTIES GALIOJIMO METU

44. Kiekvienas iš Tiekėjų įsipareigoja:
44.1.  užtikrinti, kad jis atitiks Konkurso sąlygose nustatytus kvalifikacinius, Tiekėjo pašalinimo pagrindų nebuvimo, Tarybos reglamente (ES) 2022/576 nustatytų sąlygų nebuvimo, kokybės kriterijus (jei Tiekėjui už socialinį kriterijų buvo paskirta daugiau nei 0 balų) ir (ar) kitus reikalavimus Preliminariosios sutarties ir su jais sudarytos Pagrindinės sutarties galiojimo metu;
44.2. sudarius Pagrindinę sutartį, bet ne vėliau kaip per 3 (tris) darbo dienas nuo Pagrindinės sutarties įsigaliojimo, pateikti Pirkėjui Nurodytų darbuotojų sąrašą (vardus, pavardes, gimimo datas), jame nurodant jiems pasiūlytą mokėti darbo užmokesčio mėnesio medianą (nurodytą Konkurso Pasiūlyme ir Protokole ir kuri negali būti keičiama), kiekvieno darbuotojo funkcijas (pareigas) vykdant konkrečią Pagrindinę sutartį. Tiekėjo sąraše Nurodytų darbuotojų Mediana turi būti ne mažesnė, kaip nurodyta Preliminariosios sutarties 3 priedo 2 punkte ir Protokole. Pagrindinės sutarties vykdymo metu, pasikeitus nurodytai informacijai, Tiekėjas nedelsdamas privalo informuoti Pirkėją ir pateikti atnaujintą Nurodytų darbuotojų sąrašą (ši nuostata taikoma, jeigu Tiekėjui už socialinį kriterijų buvo paskirta daugiau kaip 0 balų);
[bookmark: _Hlk229388116]44.3. visą Pagrindinės (-ių) sutarties (-čių) vykdymo laikotarpį mokėti Nurodytiems darbuotojams ne mažesnio dydžio, nei nurodyta Preliminariosios sutarties 3 priedo 2 punkte ir Protokle, darbo užmokesčio mėnesio Medianą (ši nuostata taikoma, jeigu Tiekėjui už socialinį kriterijų buvo paskirta daugiau kaip 0 balų);
44.4. Pagrindinės sutarties vykdymo metu, ne rečiau kaip 1 (vieną) kartą kas 6 (šešis) mėnesius (skaičiuojant nuo jos įsigaliojimo), pateikti Pirkėjui informaciją, gautą iš Valstybinio socialinio draudimo fondo valdybos prie Socialinės apsaugos ir darbo ministerijos, apie Tiekėjo Nurodytiems darbuotojams mokamo darbo užmokesčio mėnesio Medianą už praėjusį Pagrindinės sutarties vykdymo laikotarpį (ši nuostata taikoma, jeigu Tiekėjui už socialinį kriterijų buvo paskirta daugiau kaip 0 balų).
Jei Tiekėjas yra ne Lietuvos Respublikoje registruota įmonė, tai informaciją apie darbo užmokesčio medianą įmonėje turi būti išduota įgaliotos atitinkamos valstybės institucijos, o jei tokios institucijos nėra – įmonės vadovo (ši nuostata taikoma, jeigu Tiekėjui už socialinį kriterijų buvo paskirta daugiau kaip 0 balų).
Baudos dėl įsipareigojimų, susijusių su socialinio kriterijaus taikymu, įskaitant ir atvejį, jeigu Nurodytų darbuotojų sąraše nebelieka darbuotojų (pvz., darbuotojai pakeičiami į asmenis, su kuriais nėra sudarytos darbo sutartys) nustatytos Pagrindinėse sutartyje (taikomos tuo atveju, jei Tiekėjui už socialinį kriterijų buvo paskirta daugiau kaip 0 balų). 
44.5. užtikrinti tinkamą asmens duomenų apsaugą, vadovaujantis Bendruoju duomenų apsaugos reglamentu;
44.6 užtikrinti, kad Paslaugas teiks tik tokią teisę turintys asmenys. Taip pat užtikrinti kad prie Preliminariosios sutarties sąraše nurodyti specialistai (kurių kvalifikacija buvo tikrinta Konkurso metu) teiks tas paslaugas dėl kurių jų kvalifikacija buvo tikrinta. Jei Preliminariosios sutarties vykdymo metu būtina keisti sąraše nurodytus specialistus (kai tai susiję su Preliminariojoje sutartyje nurodytų asmenų liga, darbo santykių su jais nutraukimu ir kitomis objektyviomis aplinkybėmis) ir (ar) pasitelkti naujus, Tiekėjas apie tai turi nedelsdamas pranešti raštu Pirkėjui, pateikdamas jų kvalifikaciją patvirtinančius dokumentus ir suderinęs su Pirkėju (pasirašius Susitarimą tarp Pirkėjo ir atitinkamo Tiekėjo dėl sąrašo keitimo), pakeisti juos lygiaverčiais (ne žemesnės kvalifikacijos nei nurodyta Konkurso dokumentuose) specialistais. Jei Tiekėjas neranda kito lygiaverčio specialisto (ne žemesnės kvalifikacijos nei nurodyta Konkurso dokumentuose) ir todėl nebeatitinka Konkurso sąlygose nustatytų kvalifikacinių reikalavimų  Pirkėjas, kaip nustatyta 45 punkte turi teisę vienašališkai nutraukti Preliminariąją sutartį ir atitinkamai Pagrindinę sutartį, jei tokia sudaryta ir vykdoma. 
45. Tuo atveju, jei Tiekėjas neatitinka Konkurso sąlygose nustatytų kvalifikacinių, Tiekėjo pašalinimo pagrindų nebuvimo, Tarybos reglamente (ES) 2022/576 nustatytų sąlygų nebuvimo ir (ar) kitų reikalavimų, Tiekėjas įsipareigoja savo iniciatyva pašalinti šį neatitikimą nedelsdamas, bet ne vėliau kaip per 10 darbo dienų nuo jo atsiradimo, ir raštu apie tai informuoti Pirkėją. Jei toks neatitikimas per nustatytą terminą nepašalinamas arba pašalinamas netinkamai, Pirkėjas turi teisę nutraukti Preliminariąją sutartį ir atitinkamai Pagrindinę sutartį, jei tokia sudaryta ir vykdoma, su tokiu Tiekėju.
	
X SKYRIUS 
PRELIMINARIOSIOS SUTARTIES ĮSIGALIOJIMAS, KEITIMAS IR NUTRAUKIMAS

46. Preliminarioji sutartis įsigalioja:
46.1. jei sudaroma elektroninė Preliminarioji sutartis, ji įsigalioja, kai Preliminariosios sutarties Šalys ją pasirašo kvalifikuotais elektroniniais parašais; 
46.2. jei Preliminarioji sutartis sudaroma pasirašant popierinį dokumentą, Preliminarioji sutartis įsigalioja, kai ją pasirašo Preliminariosios sutarties Šalys ir patvirtina antspaudais, jei antspaudą Preliminariosios sutarties Šalis turėti privalo. Popierinė Preliminarioji sutartis sudaroma tokiu vienodą teisinę galią turinčių egzempliorių skaičiumi, kiek yra Preliminariosios sutarties Šalių, kurių po 1 (vieną) tenka Pirkėjui ir kiekvienam Tiekėjui.
Preliminarioji sutartis galioja iki kol bus išnaudota Pradinės Sutarties vertė bet ne ilgiau kaip 24 (dvidešimt keturis mėnesius). 
47. Preliminariosios sutarties sąlygos jos galiojimo laikotarpiu gali būti keičiamos VPĮ 89 straipsnyje nustatytais atvejais ir jame nustatyta tvarka. 
48. Preliminariosios sutarties galiojimo laikotarpiu Šalis, inicijuojanti Preliminariosios sutarties sąlygų pakeitimą, pateikia kitai Šaliai rašytinį prašymą keisti Preliminariosios sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Preliminariosios sutarties sąlygą kita Šalis motyvuotai atsako per 10 darbo dienų. Šalims tarpusavyje susitarus dėl Preliminariosios sutarties sąlygų keitimo, šie keitimai įforminami susitarimu, kuris yra neatskiriama Preliminariosios sutarties dalis. Kai Preliminariosios sutarties keitimui pritaria ne visi Tiekėjai, pakeitimas galioja jį sudariusioms šalims, nesutikusiai šaliai Preliminariosios sutarties pakeitimai negalioja.
49. Preliminarioji sutartis, įspėjus prieš 14 kalendorinių dienų, gali būti bet kuriuo metu nutraukta Pirkėjo rašytiniu susitarimu su Tiekėju ar Lietuvos Respublikos civilinio kodekso nustatyta tvarka.
50. Kiekviena Šalis turi teisę vienašališkai nutraukti Preliminariąją sutartį, pranešusi kitai Šaliai raštu apie Preliminariosios sutarties nutraukimą prieš 30 kalendorinių dienų, jeigu kita Šalis neįvykdo arba netinkamai vykdo Preliminariąja sutartimi prisiimtus įsipareigojimus. Vienašališkai nutraukus Preliminariąją sutartį, kaltoji Šalis atlygina kitai Šaliai su Preliminariosios sutarties nutraukimu susijusius nuostolius.
51. Pirkėjas turi teisę vienašališkai nutraukti Preliminariąją sutartį VPĮ 90 straipsnio 1 dalyje nustatyta tvarka, laikantis minėto straipsnio 2 dalyje nurodytų reikalavimų.
52. Pirkėjas turi teisę bet kuriuo šiame punkte išvardytu atveju arba aplinkybėmis, prieš                  14 (keturiolika) kalendorinių dienų apie tai pranešęs Tiekėjui, nutraukti Preliminariąją sutartį dėl šių esminių Preliminariosios sutarties pažeidimų:
52.1. Tiekėjas pažeidė pateiktą pareiškimą ir garantiją dėl pašalinimo pagrindų nebuvimo ar kvalifikacijos ir (ar) Tarybos reglamentas (ES) 2022/576 nustatytų sąlygų nebuvimo ir (ar) iš esmės pažeidė kitas Preliminariojoje sutartyje pateiktas garantijas;
Jei Tiekėjas neatitinka Konkurso sąlygose nustatytų kvalifikacinių, pašalinimo pagrindų nebuvimo, Tarybos reglamente (ES) 2022/576 nustatytų sąlygų nebuvimo ir (ar) kitų reikalavimų, Tiekėjas įsipareigoja savo iniciatyva pašalinti šį neatitikimą nedelsdamas, bet ne vėliau kaip per 10 darbo dienų nuo jo atsiradimo, ir raštu apie tai informuoti Pirkėją. Jei toks neatitikimas per nustatytą terminą nepašalinamas arba pašalinamas netinkamai, Pirkėjas turi teisę nutraukti Preliminariąją sutartį ir atitinkamai Pagrindinę sutartį, jei tokia sudaryta ir vykdoma, su tokiu Tiekėju.
52.2.Tiekėjas daugiau kaip 2 kartus pažeidė įsipareigojimą sudaryti Pagrindinę sutartį: nepateikė Pasiūlymo (pagal gautą Kvietimą) dalyvauti Atnaujintame tiekėjų varžymesi sutartyje nustatyta tvarka ir (ar) jei Pasiūlymas dalyvauti Atnaujintame tiekėjų varžymesi pateiktas nesilaikant Kvietime nurodytų reikalavimų, t. y. pateiktas Nepriimtinas ar Netinkamas pasiūlymas (pvz., pateiktas pasiūlymas ne dėl viso Paslaugų kiekio, nepateikti nurodyti dokumentai ir pan., Tiekėjas nepatikslino, nepaaiškino, neištaisė nustatytų Pasiūlymų trūkumų ar neaiškumų ir (ar) Pasiūlymas dalyvauti Atnaujintame tiekėjų varžymesi neatitinka Preliminariosios sutarties reikalavimų) ir (ar) atsisakė sudaryti Pagrindinę sutartį po to, kai buvo pakviestas ją sudaryti Preliminariojoje sutartyje nustatyta tvarka;
52.3.  Dėl Tiekėjo kaltės buvo nutraukta bent 1 (viena) iš Preliminariosios sutarties pagrindu sudarytų Pagrindinių sutarčių;
52.4. Tiekėjas vienašališkai, be išankstinio Pirkėjo sutikimo, pakeičia jungtinės veiklos sutartimi nustatytą partnerį;
52.5.  paaiškėja kitos aplinkybės, patvirtinančios, kad Tiekėjas (-i) negalės tinkamai vykdyti įsipareigojimo sudaryti Pagrindines sutartis ir (ar) neturės galimybės, pajėgumų ar dėl kitų priežasčių negalės tinkamai teikti Paslaugų.
53. Tiekėjas prieš  14 (keturiolika) kalendorinių dienų apie tai pranešęs Pirkėjui, turi teisę nutraukti Preliminariąją sutartį, jei Pirkėjas ne mažiau kaip 2 kartus vykdant Pagrindines sutartis pažeidė įsipareigojimą apmokėti už tinkamai suteiktas Paslaugas ir vėlavimai kiekvieną kartą truko ne trumpiau nei 40 dienų.
54. Jei dalis Preliminariosios sutarties teisės aktų nustatyta tvarka būtų pripažinta negaliojančia, likusi jos dalis galioja ir Šalių turi būti vykdoma.
55. Preliminariosios sutarties nutraukimas su vienu iš Tiekėjų  nenutraukia Preliminariosios sutarties su kitais ir (ar) kitu Tiekėju galiojimo.
56. Šalis gali būti visiškai ar iš dalies atleidžiama nuo atsakomybės dėl nenugalimos jėgos (force majeure) (taip, kaip ji suprantama pagal Lietuvos Respublikos civilinį kodeksą), jeigu Šalis, dėl nenugalimos jėgos aplinkybių negalinti tinkamai vykdyti Preliminariosios sutarties, nedelsdama, bet ne vėliau kaip per 3 (tris) darbo dienas pranešė kitai Šaliai apie atsiradusias kliūtis bei jų poveikį sutartinių įsipareigojimų vykdymui.
XI SKYRIUS
ŠALIŲ ATSAKOMYBĖ, PRELIMINARIOSIOS SUTARTIES VYKDYMO UŽTIKRINIMAS

57. Nutraukus Preliminariąją sutartį dėl 45, 50 ir 52 punkte nurodytų priežasčių, Tiekėjas įsipareigoja sumokėti Pirkėjui 5 (penkių) proc. baudą nuo pradinės Preliminariosios sutarties vertės be PVM.
58. Jei Tiekėjas atsisako (nepateikia Pasiūlymo ar pateikia neatitinkantį reikalavimų) dalyvauti Atnaujintame tiekėjų varžymesi be pateisinamų priežasčių ir (ar) atsisako pasirašyti / nepasirašo Pagrindinės sutarties (tiek Atnaujintame tiekėjų varžymesi, tiek Neatnaujintame tiekėjų varžymesi), ar pateikia Nepriimtinus ar Netinkamus pasiūlymus, kaip nurodyta šios sutarties 52.2 punkte, Pirkėjas kiekvienu atveju reikalauja iš Tiekėjo sumokėti 5 (penkių) procentų dydžio baudą, skaičiuojant atitinkamai nuo planuojamų įsigyti Paslaugų bendros sumos be PVM, apskaičiuotos taikant Tiekėjo Preliminariosios sutarties įkainius.
59. Daugiau kaip 2 (du) kartus Tiekėjui atsisakius dalyvauti Atnaujintame tiekėjų varžymesi be pateisinamų objektyvių priežasčių ir (ar) atsisakius pasirašyti/ nepasirašius Pagrindinės sutarties ir (a)r pateikus Nepriimtinus ar Netinkamus pasiūlymus, Pirkėjas, kaip numatyta 52.2 papunktyje turi teisę vienašališkai nutraukti Preliminariąją sutartį, įspėjęs Tiekėją prieš 14 (keturiolika) kalendorinių dienų. 
60. Preliminariosios sutarties nutraukimas neatleidžia Šalių nuo baudų / delspinigių, apskaičiuotų iki Preliminariosios sutarties nutraukimo, mokėjimo ir (ar) Šalių patirtų nuostolių, atsiradusių Tiekėjui nevykdant Preliminariojoje sutartyje / Pagrindinėje sutartyje nustatytų įsipareigojimų ir (ar) nesilaikant galiojančių teisės aktų reikalavimų, atlyginimo.
61. Tiekėjui netinkamai vykdant savo sutartinius įsipareigojimus, Pirkėjas, neapribodamas kitų Preliminariojoje sutartyje / Pagrindinėje sutartyje ir įstatymuose numatytų savo teisių gynimo priemonių taikymo galimybių, turi teisę už sutartinių įsipareigojimų nevykdymą ar netinkamą vykdymą taikyti vienašalį išskaitymą iš visų pagal Pagrindinę sutartį Tiekėjui mokėtinų sumų (pranešant apie tai Tiekėjui raštu) nurodytoms netesyboms bei visiems savo patirtiems nuostoliams padengti. Ši nuostata galioja nepaisant Preliminariosios sutarties / Pagrindinės sutarties nutraukimo bei kitų sankcijų taikymo.
62. Šalis gali būti visiškai ar iš dalies atleidžiama nuo atsakomybės dėl nenugalimos jėgos (force majeure) (taip, kaip ji suprantama pagal Lietuvos Respublikos civilinį kodeksą), jeigu Šalis, dėl nenugalimos jėgos aplinkybių negalinti tinkamai vykdyti Preliminariosios sutarties, nedelsdama, bet ne vėliau kaip per 3 (tris) darbo dienas pranešė kitai Šaliai apie atsiradusias kliūtis ir jų poveikį sutartinių įsipareigojimų vykdymui
63. Kitos Šalių atsakomybę reglamentuojančios nuostatos nurodytos Pagrindinėje sutartyje. 
XII SKYRIUS 
ŠALIŲ GINČŲ SPRENDIMAS

64. Šalys sieks, kad visi ginčai, nesutarimai ir pretenzijos, kurios gali kilti dėl Preliminariosios sutarties galiojimo, vykdymo, taikymo ir (ar) aiškinimo, būtų sprendžiami Šalių geranoriškomis derybomis.
65. Jei tarp Šalių kilusio ginčo nepavyksta išspręsti derybomis per mėnesį nuo vienos iš Šalių rašytinio kreipimosi (kvietimo derėtis, pretenzijos, prašymo pašalinti pažeidimus ir pan.), toks ginčas bus sprendžiamas Lietuvos Respublikos teismuose Lietuvos Respublikos teisės aktų nustatyta tvarka. Šalių susitarimu teismingumas nustatomas pagal Pirkėjo buveinės adresą.

XIII SKYRIUS 
ŠALIŲ SUSIRAŠINĖJIMAS

65. Šalių siunčiami pranešimai laikytini pateiktais raštu, jei jie yra pateikti paštu, elektroniniu paštu, įteikiami asmeniškai Preliminariosios sutarties Šalių adresais, nurodytais Preliminariojoje (Pagrindinėse) sutartyje. Jei adresatas praneša apie pasikeitusį adresą arba el. paštą, tai dokumentai privalo būti pristatomi naujuoju adresu arba siunčiami naujuoju el. paštu. Jei adresatas savo pranešime nenurodė kito adreso, tai atsakymas jam siunčiamas tuo pačiu adresu, kuriuo išsiųstas pranešimas. 
66. Šalių atstovai, kuriems turi būti adresuojami visi su Preliminariosios sutarties vykdymu susiję oficialūs Šalių pranešimai: 
Pirkėjo atstovas (nurodyti vardą, pavardę, pareigas, el. paštą, telefoną):
[______________________________________]

Tiekėjų atstovai )nurodyti vardą, pavardę, pareigas, el. paštą, telefoną): :
1. [______________________________________]
2. [______________________________________]

67. Šalys įsipareigoja iš anksto viena kitą informuoti raštu apie oficialių asmenų kontaktus ar kontaktinių bei kitų duomenų pasikeitimą. Apie Šalių buveinės adreso, pavadinimo, banko sąskaitos ar kitų Preliminariojoje sutartyje pateiktų duomenų pasikeitimus kiekviena iš Šalių įsipareigoja pranešti kitai Šaliai raštu ne vėliau kaip per 5 darbo dienas nuo atitinkamų duomenų pasikeitimo. Šis pranešimas tampa neatskiriama Preliminariosios sutarties dalimi.

XIV SKYRIUS 
BAIGIAMOSIOS NUOSTATOS

68. Jei Tiekėjas veikia jungtinės veiklos (partnerystės) pagrindu, partneriai yra solidariai atsakingi už Preliminariosios sutarties / Pagrindinės sutarties nuostatų vykdymą pagal Lietuvos Respublikos įstatymus ir kitus teisės aktus. Jungtinės veiklos sutartimi nustatytų partnerių keitimas yra laikomas Preliminariosios sutarties keitimu, o jų keitimas be išankstinio rašytinio Pirkėjo sutikimo – esminiu Preliminariosios sutarties pažeidimu.
69. Preliminariajai sutarčiai, sprendžiant jos galiojimo, vykdymo, taikymo ir aiškinimo klausimus, taikomi Lietuvos Respublikos teisės aktai.
70. Preliminarioji sutartis, pasirašant popierinį dokumentą, sudaryta dviem vienodą teisinę galią turinčiais egzemplioriais, kurių po 1 (vieną) tenka Pirkėjui ir kiekvienam Tiekėjui. Elektroninės formos dokumentas sudaromas vienu egzemplioriumi.
71. Šalys įsipareigoja apie korupcinio pobūdžio veikas, susijusias su šios Sutarties vykdymu, pranešti teisės aktų nustatyta tvarka.
72. Pirkėjo atsakingi asmenys:
72.1. už Preliminariosios sutarties paskelbimą – [__________________];
72.2. už Preliminariosios sutarties vykdymą ir jos pakeitimų paskelbimą – [________]
73. Prie Preliminariosios sutarties pridedami priedai ir dokumentai:
73.1. Pagrindinės sutarties projektas (1 priedas);
73.2. Preliminari Paslaugų techninė specifikacija (techninė užduotis) (2 priedas);
73.3. Tiekėjų Konkurso pasiūlymai (pridedami kiekvieno Tiekėjo atskirai) ir Kauno miesto savivaldybės administracijos Viešojo pirkimo komisijos 202.. m. .................................... d. posėdžio protokolo išrašas Nr. ......................(3 priedas);
73.4. Nuoroda į paskelbtas Konkurso sąlygas ...................  (4 priedas);
73.5. Kvietimo į atnaujintą varžymąsi forma su priedais (5 priedas);
73.6. Tiekėjo vadovaujančių specialistų ir asmenų, atsakingų už sutarties vykdymą, sąrašas (pridedamas kiekvieno Tiekėjo atskirai);) (6 priedas);
73.7. Ūkio subjektų, kuriais remiamasi, ir (ar) subtiekėjų ir jiems perduodamų teikti paslaugų sąrašas (-ai) (pridedamas (-i), jei yra pasitelkiami ūkio subjektai, kuriais remiamasi ir (ar) subtiekėjai, kiekvieno Tiekėjo atskirai).


XV SKYRIUS 
ŠALIŲ ADRESAI IR KITI REKVIZITAI

